সইফ আলি খানকে ছুরিকাঘাত করল কে? জানুন তার পরিচয়

ওয়েব ডেস্ক: গতকাল অর্থাৎ বুধবার গভীর রাতে এক অজ্ঞাত পরিচয় ব্যক্তি সইফ আলি খানের বাড়িতে প্রবেশ করে। আর সেই ব্যক্তি হঠাৎই অভিনেতার বাড়িতে ঢুকে যাওয়ায় অভিনেতার পরিচারিকার সঙ্গে বাঁধে সেই ব্যক্তির বাকবিতন্ডা। চেঁচামেচির আওয়াজ পেয়ে তড়িঘড়ি সেখানে উপস্থিত হন অভিনেতা। ঝামেলা মেটানোর চেষ্টা করলে তাঁর উপরেই সেই অজ্ঞাত পরিচয় ব্যক্তি ছুরির কোপ মারতে শুরু করে। তারপরেই সে পালিয়ে যায়। আর এবার কলকাতা টিভির হাতে এল সেই অজ্ঞাতপরিচয় ব্যক্তির ফুটেজ। সিসিটিভি ফুটেজে দেখা যায় সেই ব্যক্তিকে।

আরও পড়ুন: ছুরিকাহত সইফ আলি খান! ঘটনায় গ্রেফতার ৩

ঘটনার পরই অভিনেতাকে তড়িঘড়ি নিয়ে যাওয়া হয় মুম্বইয়ের লীলাবতি হাসপাতালে। সেখানেই হয় তাঁর অস্ত্রোপচার। হাসপাতাল সূত্রে খবর, সুস্থ আছেন অভিনেতা। ঘটনার তদন্তে ইতিমধ্যেই মুম্বই পুলিশের তরফ থেকে গ্রেফতার করা হয়েছে তিনজনকে। যার মধ্যে রয়েছে অভিনেতার বাড়ির পরিচারিকারাও। আর এবার সামনে এল মূল অভিযুক্তের ছবি।

দেখুন অন্য খবর